Lviv

**Lviv** (, , , , , , *Lemberg* tai *לעמבעריק*, *Lemberik*) on kaupunki läntisessä Ukrainassa ja alueen kulttuurinen, poliittinen, taloudellinen ja uskonnollinen keskus. Se on myös Lvivin alueen hallintokeskus. Ukrainan tilastokeskuksen arvio kaupungin väkiluvuksi on 717&nbsp;273 (2022 alku).

Lvivissä on kone-, auto- ja tekstiiliteollisuutta. Se on tärkeä rautatien ja valtateiden risteyspaikkakunta. 

Lvivissä on merkittäviä rakennuksia, kuten renessanssiajan kirkkoja. Lvivin vanha keskusta on Unescon maailmanperintöluettelon kohde.

## Historia

Kaupungin perustamisvuotena pidetään vuotta 1256, jolloin siitä on ensimmäinen maininta Galitsian ruhtinaan Daniel Galitsialaisen kronikassa. Puolan jakojen aikaan vuosina 1773–1918 Lviv oli Itävalta-Unkarin Galitsian pääkaupunki.

Kaupunki kuului Puolaan vuosina 1340–1772 ja uudelleen Puolan itsenäistyttyä vuosina 1919–1939 (muodollisesti vuoteen 1945). Vuosina 1772–1919 se kuului Itävalta-Unkarin keisarikuntaan nimellä Lemberg. Lvivissä julistettiin vuonna 1918 Itävalta-Unkarista itsenäinen Länsi-Ukrainan kansantasavalta, joka joutui Puolan–Neuvosto-Venäjän sodassa 1919 puolalaisten miehittämäksi. Pitääkseen kiinni ukrainalaisuudestaan Länsi-Ukraina sulautui Ukrainan kansantasavaltaan, mutta sodan jatkuessa 1920 alue joutui bolševistisen Venäjän haltuun puna-armeijan edetessä Puolaan Varsovan edustalle saakka. Lopulta puolalaiset voittivat bolševikit ja estivät kommunismin laajentumisen, ja bolševikit karkotettiin takaisin itään. Riian rauhassa Venäjän ja Puolan kesken 1921 sovittiin, että Lviv ympäristöineen tuli kuulumaan Puolaan.

Vuoden 1931 väestönlaskennan mukaan kaupungin 312&nbsp;231 asukkaasta oli roomalaiskatolilaisia (eli käytännössä puolalaisia) 50,44&nbsp;%, juutalaisia 31,9&nbsp;% ja kreikkalaiskatolilaisia (uniaatteja eli käytännössä ukrainalaisia) 15,9&nbsp;%. Lviv oli maailmansotien välisenä aikana tärkeä puolalaisen ja juutalaisen kulttuurin keskus. Kielellisesti tiedot olivat seuraavat (1931): 63,5 % väestöstä puhui puolaa, 24,1 % jiddišiä, 7,9 % ukrainaa, 2,4 % ruteenia, 2,1 % muuta (pääasiassa saksaa ja armeniaa). Ennen toista maailmansotaa venäjää ei kaupungissa juuri kuullut puhuttavan: sitä puhui noin 0,1 % kaupungin väestöstä. Venäjänkielisen väestön osuus alkoi kasvaa, kun Lviv liitettiin Neuvostoliittoon, jolloin kaupunkiin tuli venäläisiä siirtolaisia kauempaa Neuvostoliitosta.

Natsi-Saksan Puolaan 1939 tekemän hyökkäyksen jälkeen Neuvostoliitto hyökkäsi Itä-Puolaan, ja Lviv joutui neuvostomiehityksen alle. Tuhansia kaupunkilaisia – lähinnä puolalaista ja juutalaista sivistyneistöä – surmattiin ja pakkosiirrettiin Neuvostoliiton itäosiin.

Natsi-Saksan hyökättyä Neuvostoliittoon ja sen miehittämille alueille 1941 Lviv kuului saksalaisten miehityshallintoa edustaneen Puolan kenraalikuvernementin Galitsian piiriin. Natsit murhasivat miehitysaikanaan Lvivin lähes koko juutalaisväestön, arviolta 70&nbsp;000–85&nbsp;000 henkilöä. Saksan miehityksen aikana kuoli myös tuhansia Lvivin puolalaisia asukkaita. Vuonna 1941 saksalaiset tappoivat Lvivin puolalaisia ​​intellektuelleja ja tiedemiehiä.

Neuvostojoukot valtasivat Lvivin jälleen vuonna 1944. Muodollisesti Puola joutui 1945 luovuttamaan Itä-Galitsian alueen yhteydessä Lvivin Neuvostoliitolle ja edelleen osaksi Ukrainan neuvostotasavaltaa. Kaupunkiin jääneet puolalaiset (noin 150&nbsp;000–180&nbsp;000 ihmistä) pakkosiirrettiin nyky-Puolan alueelle.

## Merkittäviä rakennuksia kaupungissa

Tiedosto:Ukraine-Lviv-University.jpg|Lvivin yliopisto
Tiedosto:Lwów - Opera.jpg|Lvivin valtionooppera ja -baletti
Tiedosto:Lwów - Ratusz.jpg|Lvivin kaupungintalo
Tiedosto:Промышленный музей.jpg|Lvivin kansallismuseo
Tiedosto:Дворец Потоцких.jpg|Potocki-palatsi
Tiedosto:Lviv Rail Terminal 2006.jpg|Lvivin rautatieasema
Tiedosto:Aeroport lviv.jpg|Lvivin kansainvälisen lentokentän vanha terminaalirakennus.
Tiedosto:Lviv Airport.jpg|Lvivin kansainvälisen lentokentän uusi terminaalirakennus.
Tiedosto:Tserkvaulvovi.JPG|Dominikaaninen kirkko
File:St. George Cathedral of the UGCC, Lviv.jpg|Pyhän Yrjön katedraali.
File:Roman Catholic Church of St. Anthony of Padua in Lviv.JPG|Roomalais-katolinen Antonius Padovalaisen kirkko.


## Väestö
Ukrainan tilastokeskuksen väestöarvion mukaan Lvivissä asui vuoden 2022 alussa 717&nbsp;273 ihmistä. Vuoden 2001 väestönlaskennan mukaan kaupungissa asui 732&nbsp;818 ihmistä (kaupunkipiirissä 758&nbsp;526). Etnisesti väestö jakautui seuraavasti: ukrainalaiset 88,1 prosenttia, venäläiset 8,9 %, puolalaiset 0,9 %, valkovenäläiset 0,4 %, juutalaiset 0,3 % ja armenialaiset 0,1 %. Neuvostoliiton hajoamista edeltävään väestönlaskentaan (1989) verrattuna ukrainalaisten väestöosuus oli noussut yhdeksän ja venäläisten pienentynyt yli seitsemän prosenttiyksikköä.  

### Asukasluvun kehitys

## Hallinto ja aluejako

Heinäkuusta 2020 lähtien Lviv on ollut osa Lvivin piiriä (1&nbsp;141&nbsp;119 as., 1.1.2022). Lviv on tämän piirin hallintokeskus. Sitä ennen Lviv muodosti aluehallinnon toisella tasolla kaupunkipiirin, joka oli Lvivin alueen hallinnossa. Vuoden 2020 aluehallinnollisessa uudistuksessa Lvivin kaupunkipiiri purettiin.

Paikallistasolla Lvivin kaupunki jakautuu nykyään kuuteen (kaupunki)piiriin: 
: Halytšin piiri (), 
: Ševtšenkon piiri (), 
: Lytšakivin piiri (), pinta-ala on 11,89 km², väkiluku: 104&nbsp;723 as. (2019),
: Syh’ivin piiri (), pinta-ala on 17,567 km², väkiluku: 150&nbsp;343 as. (2021),
: Frankon piiri (), pinta-ala: 11,223 km², väkiluku: 156&nbsp;284 as. (2021) ja 
: Rautatien piiri eli Zaliznytsjan piiri (), väkiluku: 124&nbsp;730 as. (2023).
Vuoden 1989 väestönlaskennassa kaupunkipiirejä oli viisi, joista vain kaksi oli nimeltään samoja kuin nykyisin.

## Koulutus ja kulttuuri
Lvivin yliopisto on maan vanhin yliopisto. Se on perustettu vuonna 1661, ja sen lisäksi Lvivissä on toistakymmentä muuta yliopistoa tai korkeakoulua, muun muassa Lvivin polytekninen yliopisto, lääke­tieteellinen yli­opisto ja Ukrainan katolinen yliopisto. 

Lvivin vanha keskusta on Unescon maailmanperintökohde. Lvivin kansallisen taidegallerian kokoelmat ovat kattavat; taidemuseota pidettiin Neuvostoliiton kolmanneksi parhaana eurooppalaisen taiteen kokoelmana Pietarin Eremitaašin ja Moskovan Puškinin taidemuseon jälkeen. Kansallisen taidegallerian kokoelmat sijaitsevat useassa eri rakennuksessa ja niitä on jaettu aiheen mukaan erilaisiin kokonaisuuksiin.
Venäjän hyökkäyssodan alkamiksen jälkeen keskeisimpiä kokoelmia kerättiin suojaan, mutta sittemmin näyttelytoimintaa on jatkettu.

## Katso myös
* Lvivin kansainvälinen lentoasema
* Lvivin rautatieasema
* Lvivin linja-autoasema

## Lähteet

## Aiheesta muualla

* EURO 2012 paikkakunnat: Lviv  (ukraine2012.gov.ua) 
* Львівські ремінісценції Фотогалерея Олени Крушинської 
* National Museum (encyclopediaofukraine.com)